Serbske koparje
– Team Nordschleswig 3:2
Wuspěšnu mjezynarodnu koparsku hru je minjeny pjatk něhdźe 300 ludźi w Hochozy (Drachhausen) w zarjadniskim hamće Picnjo (Peitz) dožiwiło. Mocy měriłoj stej tón wječor mustwje Serbske koparje – Delnjoserbja z Němskeje – a Team Nordschleswig – Němcy z Danskeje. Zhromadnje z Hochožanskim sportowym zjednoćenstwom, z Domowinskej župu Delnja Łužica a z podpěru Lutowarnje Sprjewja-Nysa su čłonojo Serbskich koparjow duel spřihotowali.
Po zajimawych a napjatych 90 mjeńšinach su delnjoserbscy koparjo, pochadźacych z dźesać wšelakich wsow, hrajnišćo jako dobyćerjo wopušćili, přewinywši Němcow z Danskeje z 3:2. Wosebje w prěnim połčasu pak běchu hosćo ze swojimi mnohimi młodymi hrajerjemi wotběh postajeli.
fao_Latn eng_Latn szl_Latn ces_Latn